
	[bookmark: nev]NÉMETH EVELIN
nevelin111@gmail.com
Marketingstratégia és innováció
MSc, 2. félév
Budapesti Corvinus Egyetem
Gazdálkodástudományi TDK
	
[bookmark: _GoBack]






Témavezető:
	Varga Ákos
dékán, BCE




A Nutri-score tápértékjelölési rendszer fogyasztói megítélésre és vásárlási szándékra gyakorolt hatásának vizsgálata

A kvantitatív dolgozat célja, hogy megvizsgálja a Nutri-score tápértékjelölési rendszer hatását a fogyasztókra, a termék egészségességének megítélésére és vásárlási szándékára, explicit (önbevallásos) és implicit módszerek alkalmazásával, online vásárlási környezetben. A dolgozat arra is kitér, hogy a személyes tényezők, mint például a táplálkozási ismeretek, az általános egészségügyi érdeklődés, a valós és megítélt testsúly-állapot közötti különbség megléte, és a demográfiai változók befolyásolják-e a fogyasztók megítélését és viselkedési szándékukat. Az önbevallásos kérdőívben a résztvevők validált skálákkal értékelték a termékek vélt egészségességét, és jelezték vásárlási szándékukat. Az implicit asszociációs teszt kimutatta, hogy a fogyasztók a Nutri-score-ral jelölt termékeket inkább az egészséges fogalmakkal társítják, továbbá a t-próba megerősítette, hogy a résztvevők szignifikánsan egészségesebbnek tartották és nagyobb vásárlási szándékot mutattak a Nutri-score-ral jelölt termékek esetében. A kutatásnak számos következménye van a vállalati szektor számára, a legfontosabb, hogy a Nutri-score jelölés feltüntetésével online vásárlási környezetben növelhető a kereslet és az értékesítés az egyes termékek iránt, és így optimalizálható az üzleti eredmény.



